पुणे. बॉलीवुड की फिल्मों में एक क्लाइमेक्स सीन हमेशा से पॉपुलर रहा है। जिसमें हीरो उसे छोड़कर जा रही हीरोइन को मनाने के लिए सुरक्षा दायरा तोड़ एयरपोर्ट में दाखिल होता है। रील लाइफ का यह सीन रियल लाइफ में देखने को मिला महाराष्ट्र के पुणे में। यहां एक प्रेमी फर्जी टिकट के सहारे सुरक्षा दायरा तोड़ एयरपोर्ट की हाई सिक्योरिटी वाली टर्मिनल बिल्डिंग तक पहुंच गया। दर्ज हुआ केस…
- पुणे का रहने वाला 26 साल का मोहसिन बक्सावाला अपने एक साल पुराने टिकट में हेरफेर कर रविवार शाम 11 बजे पुणे एयरपोर्ट में घुस गया।
- शहर के मार्केटयार्ड इलाके में रहने वाला मोहसिन काफी देर तक अपनी गर्लफ्रेंड के साथ एयरपोर्ट पर टहलता रहा। जब उसकी गर्लफ्रेंड की फ्लाइट चली गई तो उसने बाहर जाने का रुख किया।
- उसकी हरकत पर सुरक्षाकर्मी को शक हुआ और फिर उसने टिकट की जांच एयरलाइंस के काउंटर पर जाकर की।
- इस जांच में पता चला कि उसका टिकट जाली है। इसके बाद सीआईएसएफ ने उसे हिरासत में लेकर विमानतल पुलिस स्टेशन में ले गए। जहां पुलिस ने उसके खिलाफ केस दर्ज कर लिया है।
- फिलहाल उसे अभी तक गिरफ्तार नहीं किया गया है। पुलिस ने पूछताछ के लिए मंगलवार को पुलिस स्टेशन पर उपस्थित रहने के लिए कहा है।
मानी अपनी गलती
- विमानतल पुलिस के एएसआई आर.वी माने ने बताया कि, के मुताबिक, मोहसिन के पास से एक साल पुराना स्पाइसजेट का टिकट बरामद हुआ है। इस टिकट पर उसने पुणे से गोवा तक की यात्रा की थी।
- उसने इसी टिकट के सहारे चेन्नई जाने वाली इंडिगो फ्लाइट का टिकट बनाया। इसी के सहारे वह सभी सिक्यूरिटी चेक क्लियर कर डिपार्चर एरिया तक पहुंच गया था।
- पकड़े जाने पर उसने सीआईएसएफ कर्मियों ने कहा कि, वह चेन्नई नहीं जाना चाहता इसलिए उसने फ्लाइट छोड़ दी है।
- कड़ाई से पूछताछ में मोहसिन ने अपनी गलती मान ली है। उसने पुलिस को बताया कि, कंप्यूटर के सहारे उसने पुराने टिकट में हेरफेर की है।
- अपनी गर्लफ्रेंड को गुडबाय कहने के लिए उसने कस्टमर आईडी और डेट में चेंज किया था।
पहले भी पकड़े गए हैं संदिग्ध
- गौरतलब है कि पुणे एयरपोर्ट देश के महत्वपूर्ण हवाईअड्डों में गिना जाता है। लेकिन, युवक की इस हरकत ने सुरक्षा एजेंसियों के कान खड़े कर दिए हैं।
- यह कोई पहला मामला नहीं है जब पुणे एयरपोर्ट की सुरक्षा में सेंध लगी है। पिछले साल सितंबर महीने में श्रीलंकाई नागरिक मरीमुथु राजू को फेक पासपोर्ट के सहारे जर्मनी जाने से पहले पकड़ा गया था।
- इससे पहले अप्रैल 2016 में भी एक आईएसआईएस संदिग्ध को एयरपोर्ट एरिया में टहलते हुए पकड़ा गया था।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva